kardosdrur/scandi-wiki huggingface dataset:
Izjum

Izjum (; også romaniseret Izum, Izyum) er en by beliggende ved floden Donets i Kharkiv oblast (provins) i det østlige Ukraine. Den fungerer som administrativt centrum for Izjum rajon (distrikt) og ligger ca. 120 km sydøst for oblastens hovedstad, Kharkiv. Izjum er vært for administrationen af Izjum hromada, en af Ukraines hromadaer. Izjum har en befolkning på ca. 45.884 (2021).

Historie 
Det ældste bevarede dokument er fra 1571. Navnet Isjum stammer fra navnet på floden Isjumez og var et vigtigt vadested i middelalderen. (Isjumfurt), som lå ved den strategisk vigtige forbindelse mellem Moskva og Krim. 

I det 17. og 18. århundrede var byen hjemsted for et kosakregiment (den befæstede "Isjum-linje" mod Krimtatarerne), og i det 19. århundrede var byen Izjum administrativt centrum for Ujezd af samme navn i Kharkov guvernement.

Byen blev besat af den tyske Wehrmachts tropper efter Slaget om Kharkov fra 23. juni 1942 til 5. februar 1943. Den var skueplads for hårde kampe på Østfronten under 2. verdenskrig.

Efter Ruslands invasion af Ukraine 2022 blev byen i flere uger skueplads for voldsomme kampe. I slutningen af marts 2022 blev  Izjum erobret af de russiske stridskræfter. I september 2022 tog ukrainske styrker atter kontrol med byen.

15. september 2022 blev der ifølge det ukrainske politi blev der i Izjum fundet en massegrav med mere end 440 lig, både civile og ukrainske soldater.

Galleri

Referencer

Eksterne henvisninger 

 

Byer i Kharkiv oblast
Thorsten Margis

Thorsten Margis (født 14. august 1989) er en tysk bobslædefører. Han repræsenterede sit land under de olympiske vinterlege 2014 i Sochi, hvor han blev nummer 10 i firebobslæden.

Under vinter-OL 2018 i Pyeongchang kørte han på de tyske hold, der tog guld i både double og firer.

Under vinter-OL 2022 i Beijing vandt han to guld.

Referencer

Eksterne henvisninger 

Bobslædeførere fra Tyskland
Deltagere for Tyskland ved vinter-OL 2014
Deltagere for Tyskland ved vinter-OL 2018
Deltagere for Tyskland ved vinter-OL 2022
Medaljevindere ved vinter-OL 2018
Medaljevindere ved vinter-OL 2022
Olympiske mestre fra Tyskland
Pervomajskyj

Pervomajskyj () er en by i Lozova rajon, Kharkiv oblast (provins) i Ukraine, tidligere kendt som Likhachove. Det er den fjerdestørste by i Kharkiv oblast. Pervomajskyj er vært for administrationen af Pervomajskyj hromada, en af hromadaerne i Ukraine. Byen har en befolkning på omkring 28.986 (2021).

Byen er kendt for Khimprom, en af de største kemiske fabrikker i det tidligere Sovjetunionen.  Byen har frodige grønne områder og parker, et kulturcenter ved navn "DK Khimik" og et stadion, der også hedder "Khimik".

Galleri

Referencer

Eksterne henvisninger 

 

Byer i Kharkiv oblast
Nova Kakhovka

Nova Kakhovka (; ) er en by i Kherson oblast i det sydlige Ukraine, anerkendt som Monument for Arkitektur, og var en del af Kommunismens store byggeprojekter. Den er centrum for Kakhovka rajon. Nova Kakhovka er vært for administrationen af Nova Kakhovka hromada, en af hromadaerne i Ukraine.

Det er en vigtig flodhavn ved floden Dnepr og Kakhovskereservoiret bag dæmningen ved Det Kakhovske Vandkraftværk. Det er også stedet for Tavria Games, (, translit. Tavriys'ki ihry), den mest populære årlige internationale musikfestival i regionen. Nova Kakhovka har en befolkning på omkring  indbyggere.

Byen ligger i øjeblikket i en region, der er omstridt af russiske og ukrainske styrker i forbindelse med Ruslands invasion af Ukraine 2022.

Kilder og henvisninger

Eksterne henvisninger 

 

Byer i Kherson oblast
Afsnit af The Julekalender

The Julekalender er en dansk julekalender fra 1991, som er skrevet og instrueret af Hans-Erik Saks og komikergruppen De Nattergale og produceret af Saks Film for TV 2. Julekalenderen blev sendt på TV 2 for første gang i 1991, og er siden blevet genudsendt på samme kanal og senere på TV 2 Charlie i 1994, 2001, 2008, 2010-2013 og 2017-2021. Kalenderen består af 24 afsnit á varierende længde og medvirkende er Viggo Sommer, Carsten Knudsen og Uffe Rørbæk Madsen, der alle spiller to roller.

Referencer 

Afsnit af tv-serier
Paleokonservatisme

Paleokonservatisme er en politisk filosofi og variation af konservatisme i USA, der bygger på amerikansk nationalisme, kristne værdier, regionalisme og traditionalistisk konservatisme. Paleokonservatismens bekymringer er forendelige med dem fra det såkaldte Old Right i USA, der var imod New Deal i 1930'erne og 1940'erne, ligesom deres bekymringer er forendelige med paleolibertarisme og højrefløjspopulisme.

Begreberne nykonservativ og paleokonservativ blev skabt efter Vietnamkrigens udbrud og det skel, som denne krig frembragte, blandt de konservative i USA – mellem interventionisterne og isolationisterne. Dem, der gik ind for Vietnamkrigen, blev efterfølgende kendt som de nykonservative (interventionister), da disse markerede en afgørende splittelse fra den nationalistiske isolationisme, som de traditionalistiske konservative (isolationister) havde tilsluttet sig indtil dette tidspunkt.

Ifølge den forskeren Michael Foley ønsker paleokonservative restriktioner på immigration og en tilbagerulning af multikulturelle programmer og de storstilede demografiske ændringer, som dette har medført. Ligeledes ønsker de en decentralisering af føderal politik, større kontrol med frihandelen, større vægt på økonomisk nationalisme og en ikke-interventionistisk amerikansk udenrigspolitik". Historikeren George Hawley har sagt, at selvom Donald Trump er påvirket af paleokonservatisme, er Donald Trump ikke selv en paleokonservativ, men snarere en højreorienteret nationalist og populist. Uagtet af hvordan Trumps egen filosofi er kategoriseret, betragter andre den bevægelse han skabte og var en del af, Trumpisme, som en støtte til og/eller en rebranding af paleokonservatisme.

Referencer

Eksterne links
Johannes Lochner

Johannes Lochner (født 15. oktober 1990) er en tysk bobslædefører.

Han repræsenterede Tyskland under de olympiske vinterlege 2018 i Pyeongchang, hvor han sluttede på en 5. plads i toer-bob.

Under vinter-OL 2022 i Beijing vandt han to sølvmedaljer.

Referencer

Eksterne henvisninger 

Bobslædeførere fra Tyskland
Deltagere for Tyskland ved vinter-OL 2018
Deltagere for Tyskland ved vinter-OL 2022
Medaljevindere ved vinter-OL 2022
Olympiske sølvmedaljevindere fra Tyskland
Står på en alpetop

"Står på en alpetop" er en sang af den danske gruppe Shu-bi-dua og er fra deres første album, Shu-bi-dua. Melodien er taget fra Seals and Crofts' 70'er-nummer "Standin' on a Mountain Top", og sangen handler om en yngre mand, der kraftigt tilskyndet af sin mor, er steget helt til tops i karrieren. "Nu har jeg nået toppen mor, brrr hvor er her skidekoldt, ja jeg har nået toppen mor, nu må du da være stolt"; men manden trives ikke på øverste trin, for "hva' fa'en sku' jeg egentlig her?", spørger han frustreret.

Teksten er dobbelttydig ved på den ene side at handle om stræberi i arbejdslivet, på den anden side kan den også forstås helt bogstaveligt som en mand, der har besteget en tinde i Alperne og mærker ensomheden og kulden på bjergtoppen. Michael Hardinger har beskrevet sangen som en kommentar til karriereræset i samfundet og har nævnt, at sangen læner sig delvist op ad Seals & Crofts' original. Tekststrukturen i "Står på en alpetop" hører til de mere simple blandt Shu-bi-duas numre, idet både første vers og omkvædet gentages hele sangen igennem.

Udgivelsen 
"Står på en alpetop" var det først nummer i bandets karriere, hvor Michael Hardinger indtog rollen som forsanger. Derudover medvirkede den berømte violinistlegende Svend Asmussen på instrumentalsolo. Nummeret udkom som LP-single i 1974 og havde "Små blå mænd" som B-side. "Står på en alpetop" regnes blandt Shu-bi-duas helt store hits og har været spillet af bandet stort set gennem alle årene; for sidste gang i 2011.

Medvirkende 
 Michael Hardinger: Sang, guitar
 Michael Bundesen: Kor
 Paul Meyendorff: Guitar, kor
 Jens Tage Nielsen: Klaver, el-orgel, kor
 Bosse Hall Christensen: trommer
 Niels Grønbech: Bas

Øvrige medvirkende 
 Svend Asmussen: violin

Shu-bi-dua Goes Flat 
I 1999 blev der lavet en cd-single med titlen Shu-bi-dua Goes Flat, der bestod af tre remix-versioner af "Står på en alpetop". Det første spor på singlen "Shu-bi-dua Goes Flat (Radio Version)", er den mest kendte af de tre.

Referencer 

Litteratur

Eksterne henvisninger 
 "Står på en alpetop" på YouTube
 Teksten til "Står på en alpetop"

Sange fra 1974
Shu-bi-dua-sange
Route Adélie de Vitré 2022

Route Adélie de Vitré 2022 var den 26. udgave af det franske éndagsløb Route Adélie de Vitré. Cykelløbet var 176,7 km langt og blev kørt den 1. april 2022 med start og mål i Vitré. Løbet var en del af UCI Europe Tour 2022. Løbet blev vundet af franske Axel Zingle fra .

Resultat

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2022
UCI Europe Tour 2022
Flandern Rundt for kvinder 2022

Flandern Rundt for kvinder 2022 var den 19. udgave af det belgiske cykelløb Flandern Rundt for kvinder. Det 158,6 km lange linjeløb blev kørt den 3. april 2022 med start og mål i Oudenaarde i Vestflandern. Løbet var sjette arrangement på UCI Women's World Tour 2022. Løbet blev vundet af belgiske Lotte Kopecky fra .

Resultat

Hold og ryttere

Danske ryttere 

* DNF = gennemførte ikke

Startliste

Se også 
 Flandern Rundt 2022

Referencer

Eksterne henvisninger 
 
 

2022
UCI Women's World Tour 2022
Baskerlandet Rundt 2022

Baskerlandet Rundt 2022 var den 61. udgave af det spanske etapeløb Baskerlandet Rundt. Cykelløbets seks etaper blev kørt i Baskerlandet fra 4. til 9. april 2022. Løbet var trettende arrangement på UCI World Tour 2022. Den samlede vinder af løbet blev colombianske Daniel Martínez fra .

Etaperne

1. etape

2. etape

3. etape

4. etape

5. etape

6. etape

Resultater

Samlede stilling

Pointkonkurrencen

Bjergkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke
* DNS = stille ikke til start
* OTL = kom ikke i mål indenfor tidsgrænsen

Startliste

Referencer

Eksterne henvisninger 
 
 

2022
UCI World Tour 2022
Planck-enheder

I partikelfysik og fysisk kosmologi er Planck-enheder et system af måleenheder, der defineres ud fra fire universelle fysiske konstanter, sådan at disse fysiske konstanter antager den numeriske værdi 1, når de udtrykkes som Plank-enheder. Disse enheder, der oprindeligt blev foreslået i 1899 af den tyske fysiker Max Planck, er naturlige enheder, da de defineres ud fra naturens egenskaber, eller retterer egenskaberne ved det frie rum, frem for ved valg af prototypeobjekter. De er relevante i forskning om forenede teorier så som kvantetyngdekraften.

Udtrykket Planck-skalaen refererer til værdier af rum, tid, energi og andre fysiske størrelser, i samme størrelsesorden som de tilsvarende Planck-enheder. Dette område kan være karakteriseret af energier på omkring 1019 GeV, tidsintervaller på omkring 10-43 s og længder på omkring 10-35 m (tilnærmelsesvist svarende til henholdsvis energiækvivalenten af Planck-massen, Planck-tiden og Planck-længden). På Planck-skalaen forventes forudsigelserne af standardmodellen, kvantefeltteorien og den generelle relativitetsteori ikke at gælde, og tyngdekraftens kvanteeffekter forventes at dominere. Det mest velkendte eksempel er forholdene i de første 10-43 sekunder af vores univers efter Big Bang for cirka 13,8 milliarder år siden.

De fire universelle konstanter, der er defineret til at have en numerisk værdi på 1, når de udtrykkes som Plank-enheder, er:

 lysets hastighed i vakuum, c,
 gravitationskonstanten, G,
 den reducerede Planck-konstant, ħ,
 Boltzmanns konstant, kB.

Planck-enheder har ikke en elektromagnetisk dimension. Nogle vælger at udvide systemet til at inkorporere elektromagnetisme, ved eksempelvis at tilføje enten vakuumpermittiviteten ε eller 4ε til denne liste. Tilsvarende vælger nogle at bruge varianter af systemet, der giver andre numeriske værdier til én eller flere af de fire konstanter ovenfor.

Kvantegravitation
MENAPT

MENAPT-landene er de (overvejende) muslimske lande i Mellemøsten og Nordafrika samt Pakistan og Tyrkiet.

MENA bruges på engelsk om Middle East and North Africa. MENAP omfatter de samme lande plus Pakistan og evt. Afghanistan. MENAT medtager Tyrkiet. MENAPT er det almindeligt brugte på dansk.

Referencer  

Mellemøsten
Afrikas geografi
Pakistan
Tyrkiet
Islamiske stater
Egeskov Marked

Egeskov Marked er et gammelt marked, der afholdes i september måned lige uden for den lille midtfynske by Kværndrup. Markedet besøges årligt omkring 60.000 personer.

Markedet tager navn fra 1900-tallet, hvor greven på Egeskov Slot tilbød et areal til markedspladsen i Kværndrup. I 1980 faldt interessen fra grevens vedkommende i forhold til Egeskov Marked, og det endte med, at det blev en lokal forening som stod for markedet. Navnet på denne forening blev Egeskovs Markedsforening. Før Egeskovs Markedet forekommer bliver der mellem vagabonder kåret en årets stodderkonge, hvilket sker ved Kværndrups Forsamlingshus.

Referencer 

Markedspladser i Danmark
Faaborg-Midtfyn Kommune
Proekt inzjenera Prajta

Proekt inzjenera Prajta () er en russisk stumfilm fra 1918 af Lev Kulesjov.

Medvirkende 
 N. Gardy
 Jelena Komarova
 Boris Kulesjov
 Eduard Kulganek
 L. Polevoj

Referencer

Eksterne henvisninger 

 

Russiske film fra 1918
Stumfilm fra Rusland
Ljudi gibnut za metall

Ljudi gibnut za metall () er en russisk stumfilm fra 1919 af Alexandre Volkoff.

Medvirkende 
 Zoja Karabanova
 Iona Talanov
 Jurij Jurovskij
 Nikolaj Rimskij
 Jelizaveta Valerskaja

Referencer

Eksterne henvisninger 

 

Russiske film fra 1919
Stumfilm fra Rusland
Alexandre Volkoff

Alexandre Volkoff (russisk: Алекса́ндр Алекса́ндрович Во́лков) (født den 27. december 1885 i Moskva i det Russiske Kejserrige, død den 22. maj 1942 i Rom i Italien) var en russisk filminstruktør, manuskriptforfatter og skuespiller.

Filmografi 
 Ljudi gibnut za metall (Люди гибнут за металл, 1919)

Referencer

Eksterne henvisninger 

 

Filminstruktører fra Rusland
Zjeleznaja pjata

Zjeleznaja pjata () er en russisk stumfilm fra 1919 af Vladimir Gardin, Andrej Gortjilin, Olga Preobrasjenskaja, Jevgenij Ivanov-Barkov, Leonid Leonidov og Tamara Glebova.

Referencer

Eksterne henvisninger 

 

Russiske film fra 1919
Stumfilm fra Rusland
Ved den røde front

Ved den røde front (, translit.: Na krasnom fronte) er en Sovjet-russisk stumfilm fra 1920 instrueret af Lev Kulesjov.

Filmen er en propaganda/eventyrfilm og skildrer en russisk soldats bedrifter under Den polsk-sovjetiske krig (1919-21).

Handling 
Chefen for en enhed i Den Røde Hær sender en kurer med en rapport til hovedkvarteret. På vejen blev kureren såret af en polsk spion, der stjæler rapporten. Kureren skynder sig at optage forfølgelsen efter polakken. En forbipasserende bil giver kureren mulighed for at overhale toget, som spionen har søgt tilflugt i. Det ender med en kamp på togets tag, og det lykkes kureren at få rapporten tilbage, og han kan herefter fuldførte sin opgave.

Medvirkende 
 Aleksandra Khokhlova
 Lev Kulesjov
 Leonid Obolenskij
 A. Reikh

Referencer

Eksterne henvisninger 
 

Russiske film fra 1920
Stumfilm fra Rusland
Serp i molot

Serp i molot () er en russisk stumfilm fra 1921 af Vladimir Gardin.

Medvirkende 
 Aleksandr Gromov som Ivan Gorbov
 Anatolij Gortjilin som Pjotr
 N. Zubova som Agasja
 Vsevolod Pudovkin som Andrej
 Sergej Komarov

Referencer

Eksterne henvisninger 

 

Russiske film fra 1921
Stumfilm fra Rusland
Slesar i Kantsler

Slesar i Kantsler () er en sovjetisk stumfilm fra 1923 af Vladimir Gardin.

Medvirkende 
 Ivan Khudolejev
 Nikolaj Panov som von Turau
 N. Tairova
 Vladimir Gardin som Gammer
 Vladimir Maksimov som Frank Frey

Referencer

Eksterne henvisninger 

 

Sovjetiske film fra 1923
Stumfilm fra Sovjetunionen
South Cowton Castle

South Cowton Castle er en befæstet herregård fra 1400-tallet, der ligger i Richmondshire-området i North Yorkshire, England. Den ligger på jord, der i middelalderen var landsbyen South Cowton.

Den blev opført af Sir Richard Conyers i 1470 og det er den ældste bevarede bygning i Cowtons. Den blev bygget under rosekrigene, hvilket er årsagen til at den er befæstet.

Det er en listed building af første grad.

Se også 
 Liste over borge og slotte i England

Referencer

Eksterne henvisninger 

Slotte i North Yorkshire
Borgruiner i Storbritannien
Kakhovka

Kakhovka () er en havneby ved floden Dnepr og Kakhovskereservoiret i Kakhovka rajon, Kherson oblast (provins) i det sydlige Ukraine. Den er hjemsted for administrationen af Kakhovka hromada, en af hromadaerne i Ukraine. Byen har en befolkning på omkring 35.400 (2021).

Byen er domineret af Kakhovskereservoiret, der blev anlagt mellem 1947 og 1956. Den er hjemsted for KZEZO (Electro-Welding Equipment Plant) og Kakhovka Vandkraftværk samt Tavria Games-festivalen. Der er en stor fødevarefabrik i selve byen.

Asteroiden i det ydre hovedbælte (2894) Kakhovka er opkaldt efter byen.

Geografi 

Byen ligger omkring 71 kilometer nordøst for oblasthovedstaden Kherson. På den modsatte bred af reservoiret ligger byen Beryslav. De to byer er forbundet af Dnepr-broen ved den nærliggende by Nova Kakhovka, som er den eneste bro over Dnepr mellem Antonivka-broen ved Kherson og broerne i Zaporizjzja. Regionalvejen P-47 går gennem byen.

Historie 
Byens oprindelse ligger i en fæstning, der blev bygget af Krim-khanatet i 1492, men som blev ødelagt i 1695. I 1771 blev bosættelsen Shagingireyskoye (ukrainsk ) nævnt på grundmurene, og i 1791 opstod det nuværende Kakhovka af denne bosættelse. I 1918 blev det en by, og siden 1972 har det været under oblastadministration.

Under Den Russiske Borgerkrig fandt der kampe mod den Hvide hær sted ved det brohoved, som Røde Hær etablerede her, og som siden 1967 er blevet mindet med monumentet "Legendarisk Tachanka" ved byens porte.

Den russisk-ukrainske krig 

Under den russiske invasion af Ukraine 2022 blev byen indtaget af russiske tropper i marts 2022; angriberne trængte derefter videre til Mykolaiv, hvor de søgte efter en måde at krydse floden sydlige Buh på.

Kilder

Eksterne henvisninger 

 

Byer i Kherson oblast
Olesjky

Olesjky (, ; tidligere Tsiurupynsk) er en by i Kherson rajon, Kherson oblast (provins) i Ukraine, beliggende på den venstre bred af floden Dnepr. Det er den ældste by i oblasten og en af de ældste i det sydlige Ukraine. Olesjky er vært for administrationen af Olesjky hromada, en af Ukraines hromadaer. Byen har en befolkning på omkring 24.383 (2021).

Den 24. februar 2022 blev Olesjky erobret  af den russiske hær under Ruslands invasion af Ukraine 2022.

Geografi
Byen ligger i den sydlige del af Ukraine. Floden Konka løber gennem byen, inden den løber ud i Dnepr. Olesjkivski Sands Nationalpark ligger i umiddelbar nærhed af byen.

Galleri

Kilder

Eksterne henvisninger

Byer i Kherson oblast
Florian Bauer

Florian Bauer (født 11. februar 1994) er en tysk bobslædefører.

Han repræsenterede Tyskland under vinter-OL 2022 i Beijing, hvor han tog sølv i både toer- og firebobslæde.

Referencer

Eksterne henvisninger 

Bobslædeførere fra Tyskland
Deltagere for Tyskland ved vinter-OL 2022
Medaljevindere ved vinter-OL 2022
Olympiske sølvmedaljevindere fra Tyskland
Skadovsk

Skadovsk (, translit:Skadovs'k, ) er en havneby ved Sortehavet i Kherson oblast (provins) i det sydlige Ukraine. Det er administrationsby i Skadovsk rajon (distrikt). Skadovsk er hjemsted for administrationen af Skadovsk hromada, en af Ukraines hromadaer. Byen har en befolkning på omkring 17.344 (2021).

Afstanden til byen Kherson er 94 km.  Den nærmeste jernbanestation er Kalanchak, 94 km fra Skadovsk.

Som følge af Ruslands invasion af Ukraine i 2022 har byen været besat af Rusland siden 2022.

Historie 

Byen blev grundlagt i 1894 af Sergey B. Skadovsky, medlem af Statsrådet i Taurida guvernementet under Det Russiske Kejserrige. Skadovskij var hydrobiolog og biokemiker.

Byen var oprindeligt en søhavn, hvorfra hvede, uld og pelse blev sendt til Frankrig, Tyskland og andre europæiske lande. Det oprindelige område bestod af en Tatarsk fiskerby Ali-Agok (Tatarisk for "stille havn") og de arealer, som Skadovsky ejede. Han og hans kone er begravet i Skadovsk.

Den russisk-ukrainske krig 

Under Ruslands invasion af Ukraine 2022 trængte russiske væbnede styrker ind i Skadovksk i marts 2022. Få minutter efter at russerne var trængt ind i byen, kom byens indbyggere ud til en demonstration med ukrainske flag og opfordrede besættelsesstyrkerne til at trække sig ud.  Den 12. marts erklærede byens borgmester, at de russiske angribere havde forladt byen. Den 13. marts trængte russiske tropper igen ind i byen og indsatte sig ved en legeplads i udkanten af byen.  Den 16. marts blev Skadovsks borgmester, Oleksandr Yakovlev, tilbageholdt af russisk militær. Ifølge (det ukrainske nyhedsmedie) Ukrayinska Pravda''' blev der samme dag afholdt en fredelig demonstration med krav om løsladelse af byens ledelse.  Det blev hævdet, at russiske tropper brugte tåregas og åbnede ild for at sprede demonstrationen. Ukrayinska Pravda'' havde ingen oplysninger om ofre.

Galleri

Kilder

Eksterne henvisninger

Byer i Kherson oblast
Nina Grønnum

Nina Grønnum (født 1. marts 1945) er en dansk fonetiker og lektor emeritus fra Københavns Universitet. Hun er bedst kendt for sit arbejde med dansk fonologi og især hendes beskrivelser af dansk intonation.

Hun udgav under navnene Nina Thorsen eller Nina Grønnum Thorsen i den tidlige del af sin karriere, men begyndte at bruge Nina Grønnum konsekvent i løbet af 1980'erne.

Hun er optaget i Kraks Blå Bog og Videnskabernes Selskab (siden 2003), og har været med i The Society of Sciences in Lund. Derudover har hun deltaget i bestyrelsen for the International Phonetic Association samt været viceinstitutleder for Institut for Nordiske Studier og Sprogvidenskab ved Københavns Universitet.

Hun har deltaget i redaktionerne for Acta Linguistica Hafniensia, Journal of the International Phonetic Association og Nordic Journal of Linguistics.

Karriere 
I 1972 fik hun en uddannelse med hovedfag i fonetik fra Københavns Universitet og var derefter adjunkt samme sted 1972-1976, hvorefter hun blev lektor. Hun fik ph.d.-kvalifikationer i 1981, og en dr.phil-grad i 1992 for The Groundworks of Danish Intonation og var lektor med særlige kvalifikationer fra 1993 indtil hendes pensionering i 2008.

Udvalgte udgivelser

Bøger

Artikler

Referencer

Medlemmer af Videnskabernes Selskab
Personer i Kraks Blå Bog
Lingvister fra Danmark
Alumni fra Københavns Universitet
Borgerberedskab

En del af Beredskabsforbundets opgaver med at gøre den danske befolkning mere kriseparat og selvhjulpen i tilfælde af alvorlige trusler; det kan være f. eks. klima/uvejrstrusler. Borgerberedskabet underviser også i forholdsregler i forbindelse med forsyningssvigt; således at  danskerne kan få en viden om hvad der kræves for at overleve hvis ikke der er normal adgang til vand, varme og strøm osv.